Την πρώτη φορά που ένα παιδί τρέχει...
Την πρώτη φορά που έτρεξες και ένιωσες τον αέρα στα μαλλιά σου
μάλλον σκέφτηκες, "Τι αίσθηση!"
ΚΡΙΣ ΧΑΡΙΣ
Δεν μετράει το να κινείσαι γρήγορα. Αλλά το να είσαι γρήγορος.
Σαν να ανεβάζεις την ανθρώπινη εμπειρία
σε επίπεδα που δεν μπορούσαμε να πάμε στο παρελθόν.
ΜΑΪΚ ΣΠΙΝΕΛΙ
Δεν νιώθεις το αυτοκίνητο, πολύ διακριτικά και ήπια,
σου ξαναδίνει τον έλεγχο, κατά κάποιο τρόπο.
Πιστεύω πως αυτή είναι η μεγαλύτερη αλλαγή στην εποχή του hypercar.
Η δυνατότητα πρόσβασης στους 1000 ίππους.
NTAN NIΛ
Φυσικά και θέλω έναν διάδρομο αεροδρομίου και 1000 άλογα.
Πάμε με 300 και μου λέει, "Πάτα φρένο και άσε το τιμόνι".
Σε αυτοκίνητο που οδηγώ πρώτη φορά, σε άγνωστο μέρος, με 300 χλμ/ώρα.
Αλλά αν το λέει αυτός που έχει το όνομα του στο αμάξι, φυσικά και θα το κάνω.
ΤΡΑΒΙΣ ΟΚΟΥΛΣΚΙ
Η αποτύπωση της φαντασίας, του πνεύματος αυτού που θέλει ο λάτρης
ο μηχανικός και ο καλλιτέχνης, βρίσκεται στην αιχμή των πάντων.
Γι' αυτό είναι καταπληκτικό. Είναι πέρα από την τέχνη, τη μηχανική,
το άθλημα και τους αγώνες ταχύτητας.
Είναι όλα αυτά μαζί.
ΝΤΑΝ ΓΚΡΙΝΑΓΟΥΟΛΤ
Όσο ένας κατασκευαστής φτιάχνει ένα αυτοκίνητο
που δε θα μπορούσε άλλος να το κάνει, ένα παιδί θα το βλέπει και θα λέει,
"Μπορούμε και καλύτερα".
ΑΛΕΞ ΡΟΙ
Το ωραίο με την οδήγηση
είναι πως παίρνεις το τιμόνι στα χέρια σου
και με το τιμόνι,
προσπαθείς να επικοινωνήσεις με τον δρόμο
και να νιώσεις μια ποικιλία συναισθημάτων
που ικανοποιούν όλες τις αισθήσεις.
ΧΟΡΑΣΙΟ ΠΑΓΚΑΝΙ
Τα αντικείμενα που κάπως σε εκπροσωπούν
και ενσαρκώνουν συναισθήματα με τα οποία δουλεύεις από κοντά
στα οποία ρίχνεις την αγάπη σου, ζωντανεύουν.
Όταν βρίσκεσαι μέσα στο αυτοκίνητο
κι έχει φτιαχτεί σωστά, όπως τα περισσότερα αγωνιστικά
πραγματικά το νιώθεις σαν προέκταση του εαυτού σου.
ΚΡΙΣΤΙΑΝ ΦΟΝ ΚΟΕΝΙΓΚΣΕΓΚ
Τι είναι το hypercar;
Μπορείς εύκολα να αρχίσεις μία διαφωνία, προσπαθώντας να ορίσεις το hypercar.
Ένα όχημα που υπάρχει μόνο, για να προκαλεί δέος από κάθε άποψη.
Το πιο γρήγορο, δυνατό, σπάνιο, εντυπωσιακό.
Το πιο προσεκτικά σχεδιασμένο, με την τελευταία λέξη της τεχνολογίας.
Ακόμα κι αυτός ο ορισμός μας καλύπτει μόνο εν μέρει.
Το hypercar, όπως και το supercar,
ΑΛΕΞ ΡΟΪ ΔΗΜ/ΓΡΑΦΟΣ ΕΙΔΙΚΟΥ ΤΥΠΟΥ
είναι μια έκφραση, αυτοκινητιστικά, του αύριο στο σήμερα.
Τα οχήματα αυτά, από άποψη κίνησης
N. NIΛ ΔΗΜ/ΓΡΑΦΟΣ ΕΙΔ. ΤΥΠΟΥ
και ενεργειακής απόδοσης, ήταν φαντασία πριν 10 χρόνια.
Το όχημα εκφράζει την τεχνολογία
T. ΟΚΟΥΛΣΚΙ ΔΗΜ/ΓΡΑΦΟΣ ΕΙΔ. ΤΥΠΟΥ
Είναι σαν να φτιάχνεις τη στολή του Iron Man σε αυτοκίνητο.
Ένα αυτοκίνητο του οποίου η τιμή μπορεί να συγκριθεί μόνο
με τον πόθο που γεννά στους δυνητικούς ιδιοκτήτες.
Είναι μεγάλα έργα.
Παίζονται εκατοντάδες εκατομμύρια, αν όχι και δισεκατομμύρια δολάρια.
K. ΧΑΡΙΣ ΔΗΜ/ΓΡΑΦΟΣ ΕΙΔ. ΤΥΠΟΥ
Η παραγωγή τους είναι πολύ ακριβή.
Η τιμή τους ξεπερνά οτιδήποτε έχει κατασκευαστεί στο παρελθόν.
Είναι η ύβρις που συνήθως διαπράττουμε ως άνθρωποι
όταν προσπαθούμε να φτάσουμε κάτι στο ύστατο επίπεδο.
Τo hypercar είναι η ύστατη έκφραση της διάνοιας και της αλαζονείας.
Εκεί συναντιούνται.
Είναι η ενσάρκωση του ανθρώπινου ενστίκτου
M. ΣΠΙΝΕΛΙ ΔΗΜ/ΓΡΑΦΟΣ ΕΙΔ. ΤΥΠΟΥ
να γίνουμε υπεράνθρωποι, να αποκτήσουμε τη στολή του Iron Man.
Οι φιλόσοφοι θα έκαναν λόγο για αναδημιουργία του Θεού επί γης.
Όμως, έχει να κάνει και με τον παγκόσμιο διαγωνισμό αυτοκινητιστικής αντρίλας
των μεγάλων κατασκευαστών.
Ένα μεγάλο μέρος αυτού είναι καθαρά θέμα εγωισμού.
Είναι φοβερό. Η Ferrari τον έχει πετάξει έξω κι η McLaren λέει,
"Τον έχω μεγαλύτερο" και πετιέται η Porsche και λέει,
"Εγώ έχω 2".
Οι γίγαντες των σπορ αυτοκινήτων
στοιχημάτισαν τεράστια ποσά και τις υπολήψεις τους
στην κατασκευή hypercar.
H Porsche 918.
H Ferrari LaFerrari.
H McLaren P1.
Αυτές οι μάρκες μάχονται για τον ορισμό του hypercar
και το ρίσκο είναι πραγματικό.
Εξάλλου, δεν πουλιούνται δεκάδες χιλιάδες ούτε καν χιλιάδες hypercar,
αλλά εκατοντάδες ή και λιγότερα.
Υπάρχει αγορά ή επιχειρηματικό μοντέλο
κατασκευής σπορ supercar υψηλών προδιαγραφών σε μικρό αριθμό,
που δεν χρειάζεται να ξεπερνά τα 50 αυτοκίνητα ετησίως.
Δεν χρειάζεται να είσαι η GM για να πετύχεις.
Ούτε καν η Porsche ή η Ferrari.
Είναι φοβερό να κοιτάς αυτούς τους χώρους.
Ξόδεψαν μια περιουσία για δύο εβδομάδες και μετά θα τα γκρεμίσουν πάλι.
Είναι συγκλονιστικό, από μια άποψη, υποθέτω.
Η εταιρεία του Κοένιγκσεγκ δεν είναι παγκόσμιος πολυεθνικός κολοσσός.
Αλλά τα αυτοκίνητα του είναι παγκοσμίως γνωστά,
γιατί βοηθούν να οριστεί το hypercar.
Ο Κρίστιαν είναι από τους πιο αξιόλογους ανθρώπους που ξέρω,
μηχανικός με ένστικτο.
Δεν είναι εκπαιδευμένος μηχανικός αλλά άνθρωπος με απίστευτο ένστικτο.
Ήσυχα, με τον τρόπο του, αλλάζει τη βιομηχανία των αυτοκινήτων.
ΕΝΓΚΕΛΧΟΛΜ, ΣΟΥΗΔΙΑ
Το Ένγκελχολμ είναι ένα βόρειο, παραθαλάσσιο χωριό.
Ήσυχο και κρύο.
Οι λάτρεις των σπορ αυτοκινήτων
ξέρουν πως Ένγκελχολμ σημαίνει Koenigsegg Automotive.
Ο ιδρυτής της ήθελε να φτιάξει το καλύτερο σπορ αυτοκίνητο
από μικρό παιδί.
Πάντα με συνέπαιρναν τα αυτοκίνητα.
Όταν ήμουν πέντε χρονών, πήγαμε στον κινηματογράφο με τον πατέρα μου
και είδαμε μια νορβηγική ταινία, καταπληκτικά γυρισμένη.
Είχε να κάνει με έναν ποδηλατά που κατασκεύασε ένα δικό του αυτοκίνητο
κάπου στη Νορβηγία, για να πάρει μέρος σε έναν αγώνα
ενάντια σε αναγνωρισμένες ομάδες και οδηγούς και, φυσικά, κέρδισε.
Είναι ένα είδος παραμυθιού αλλά καταπληκτικά γυρισμένο
και το δείχνουν ακόμα στη Νορβηγία
K. ΚΟΕΝΙΓΚΣΕΓΚ ΙΔΡΥΤΗΣ
κάθε Παραμονή Χριστουγέννων, το δείχνει η τηλεόραση.
Είναι σαν το εθνικό σύμβολο τους.
Με γοήτευσε η ταινία και είπα, "Αυτό φαίνεται να έχει πολλή πλάκα"
να δημιουργήσεις δικό σου αυτοκίνητο, να εφευρίσκεις
και μετά να αγωνίζεσαι κόντρα στο κατεστημένο.
Το θυμάμαι πολύ καθαρά.
Ήθελα να κάνω αυτό που έκανε εκείνος ο ποδηλατάς.
Έφτιαξε ένα αμάξι με την ομάδα του και πέτυχε κάτι φανταστικό.
Πολλοί που μεγάλωσαν λατρεύοντας τα αυτοκίνητα, μοιράζονται αυτό το όνειρο.
Με μια διαφορά:
Ο Κρίστιαν τα κατάφερε.
Αυτή είναι μια παλιά φωτογραφία από όταν κατασκευάσαμε το πρώτο πρωτότυπο.
X. ΚΟΕΝΙΓΚΣΕΓΚ Δ/ΝΤΡΙΑ
Αυτό είναι το προηγούμενο κι αυτό είναι από το '96.
Σε αυτήν, ο Κρίστιαν και οι συνεργάτες του φτιάχνουν το αυτοκίνητο.
Είναι στο Όλοφστρομ, όπου ο Κρίστιαν ξεκίνησε την εταιρεία
κι έμεινε εκεί δυο χρόνια για να ετοιμάσει το πρώτο πρωτότυπο.
Ζούσαμε μαζί, τότε, στο Όλοφστρομ.
Να και μια φωτογραφία μας από τότε.
Νομίζω πως ήταν 12 Αυγούστου 1994, όταν είπα "Τώρα θα κατασκευάσω το αυτοκίνητο".
Τότε τα έκανα όλα. Σχεδίαζα, ζωγράφιζα,
δημιουργούσα μια επιχειρηματική ιδέα κι ένα σχέδιο ανάπτυξης.
Μετά άρχισα να ψάχνω για άτομα γύρω μου που μπορούσαν να με βοηθήσουν.
Βρήκα έναν μηχανικό αμαξωμάτων κι έναν σχεδιαστή,
για να φτιάξω ένα μοντέλο βασισμένο στα σκίτσα μου.
Μου πήρε, όμως, δύο χρόνια από την ημέρα που το αποφάσισα
μέχρι να κατασκευάσω ένα λειτουργικό πρωτότυπο αυτοκίνητο.
Με κάθε έκδοση υψηλών επιδόσεων,
ο Κρίστιαν φον Κόενιγκσεγκ κι η ομάδα του ανεβάζουν τον πήχη των hypercar.
Όμως, θέλει η τελευταία του δημιουργία να ξεχωρίσει.
To Koenigsegg One:1.
Το όνομα αναφέρεται στην τέλεια αναλογία ισχύος/βάρους.
Ιπποδύναμη προς κιλά απόβαρου.
Για κάθε κιλό που ζυγίζει το αυτοκίνητο, η μηχανή του παράγει έναν ίππο.
Αυτό είναι το πρώτο πρωτότυπο One:1
που θα εκθέσουμε στο Σαλόνι Αυτοκινήτου της Γενεύης.
Αυτό είναι το όχημα δοκιμής μας.
Όπως όλα τα εκθεσιακά αυτοκίνητα της Koenigsegg,
ξεκινάει ως εκθεσιακό γίνεται αυτοκίνητο δοκιμής και μετά demo.
Θα είναι το πρώτο σπορ αυτοκίνητο παραγωγής με ισχύ ένα μεγαβάτ.
Δηλαδή, 1341 ίπποι
σε ένα αυτοκίνητο που ζυγίζει 1341 κιλά.
Συχνά, αφιερώνουμε πολύ χρόνο κι ενέργεια στην κομψότητα των αυτοκινήτων μας.
Επειδή μιλάμε για ένα αυτοκίνητο δρόμου
που εστιάζει πολύ στην οδήγηση σε πίστα
αφήνουμε την αεροδυναμική να επιβληθεί στην κομψότητα.
Θα φαίνεται πολύ αγωνιστικό όταν κυκλοφορεί έξω,
αλλά θα ταιριάζει πολύ στην πίστα.
Μπορεί να είναι προφανές,
αλλά είναι όλο κατασκευασμένο από ανθρακόνημα.
Το εξωτερικό, το σασί, το αμάξωμα, τα αεροδυναμικά στοιχεία
όλα είναι από ανθρακόνημα, ακόμα και οι τροχοί.
Όπως και στο Agera R και στα πιο φυσιολογικά αυτοκίνητά μας,
έχουμε το αυτοκίνητο δρόμου με τη μεγαλύτερη χρήση ανθρακονήματος.
Είναι πιο ελαφρύ, δυνατό και άκαμπτο από κάθε αυτοκίνητο.
Το ανθρακόνημα είναι ενδιαφέρον, γιατί με πολλούς τρόπους
ανατρέπει την βιομηχανία μας και θα συνεχίσει να το κάνει.
Αλλά δεν είναι πανάκεια. Στη βιομηχανία, πολλοί πιστεύουν
πως το ανθρακόνημα λύνει τα πάντα. Δεν γίνεται αυτό.
Είναι καταπληκτικό, γιατί είναι εύπλαστο,
πολύ ελαφρύ και ανθεκτικό,
όταν το κινούν στην κατεύθυνση που θέλει.
Το αντίθετο ισχύει, όταν το κινούν προς άλλη κατεύθυνση
Για τη δημιουργία της δομής ενός αυτοκινήτου,
αυτό είναι ιδιοφυές.
Σχεδόν όλα τα ανταλλακτικά Koenigsegg φτιάχνονται από ανθρακόνημα,
και χρησιμοποιούμε αποκλειστικά τον πιο ακραίο τύπο υλικών από ανθρακόνημα,
που ονομάζεται prepreg.
Είναι αυτά που χρησιμοποιούν στη Formula 1
στα μαχητικά, στα διαστημόπλοια κλπ.
Τα εξωτικά υλικά, όπως το ανθρακόνημα, χρησιμοποιούνταν
μόνο στην αεροδιαστημική και στον μηχανοκίνητο αθλητισμό.
Αλλά τη δεκαετία του 1980 δημιουργήθηκε ένα νέο πρότυπο
κι άλλαξε τα πάντα.
Στο παρελθόν, τo supercar ήταν η κορυφή της κορυφής.
Όλα τα άλλα ήταν σπορ ή σούπερ σπορ.
FERRARI F40
Τα supercar ήταν σπορ αυτοκίνητα
με αγωνιστική τεχνολογία, που κυκλοφορούσαν νόμιμα στον δρόμο.
Η F40 κυκλοφορούσε νόμιμα.
Η F40 ήταν ένα αυτοκίνητο που δημιουργήθηκε,
όταν η Ferrari χρησιμοποίησε όλους τους πόρους της,
όταν ενδιαφέρθηκαν για την αεροδυναμική.
Το έβαλαν σε αεροσήραγγα και σιγουρεύτηκαν πως είχε την κατάλληλη κάθετη δύναμη
για να είναι σταθερό στον δρόμο, στα 320 χλμ/ώρα.
Η F40 ήταν πρωτοποριακό αυτοκίνητο,
αν και ήταν βασισμένη στη 288 GTO την οποία είχα σε αφίσα.
Ήταν το αγαπημένο μου supercar της εποχής.
Η F40 πήρε την πλατφόρμα αυτή,
την ανέβασε πολλά τεχνολογικά σκαλοπάτια
και είπε πως πρόκειται για αγωνιστικά και αυτοκίνητα δρόμου
σε επίπεδο δίχως προηγούμενο.
Η δεκαετία πριν την κυκλοφορία της F40
ήταν πολύ γόνιμη για την αγωνιστική τεχνολογία.
Έγιναν τεράστια άλματα στην αεροδυναμική,
η επιστήμη των υλικών προχώρησε πολύ.
Υπήρχαν σύνθετα υλικά, το ανθρακόνημα,
το κέβλαρ. Πολύ ελαφριά υλικά.
Στις αρχές του 1990
η F40 έφερε την αγωνιστική τεχνολογία της Formula 1 στον δρόμο.
Μια δεκαετία μετά, το επόμενο κύμα των hypercar
εστίασε στην απόλυτη ισχύ και την ταχύτητα σε ευθεία.
Τότε, εμφανίστηκε η Bugatti Veyron.
Το πρώτο αυτοκίνητο παραγωγής με τελική άνω των 400 χλμ/ώρα.
ΜΟΛΣΧΑΪΜ, ΓΑΛΛΙΑ
Νομίζω πως εμείς δημιουργήσαμε την κατηγορία των hypercar.
Πρώτοι κατασκευάσαμε αυτοκίνητο με τελική ταχύτητα άνω των 400 χλμ/ώρα
κι ήμασταν οι πρώτοι με αυτοκίνητο επίσης
άνω των 1000 ίππων.
Δρ ΣΜΠΡΟΥΝΓΚΣ BUCATTI
Κι ήμασταν οι πρώτοι με τιμή αγοράς άνω του ενός εκατομμυρίου ευρώ.
Η Veyron είναι η εφαρμογή της τεχνολογίας ενάντια στην ψυχολογία.
Αν μπορείς να την αγοράσεις, δεν είναι το πρώτο σου αυτοκίνητο.
N. ΓΚΡΙΝΑΓΟΥΟΑΤ XBOX
Ούτε το δεύτερο, ούτε το δέκατο. Μάλλον το εκατοστό σου.
Και το να ξοδεύεις εκατομμύρια δεν θα σημαίνει τίποτα για σένα.
Ήταν μια απότομη αλλαγή στο πως ένιωθε ο κόσμος
για την επένδυση σε ένα αυτοκίνητο.
Είχαν συνηθίσει να ξοδεύουν εκατομμύρια για γιοτ
ή εκατομμύρια για αεροπλάνα.
Πρέπει να σκέφτεσαι συνθήκες "αεροπλάνου",
για να έχεις τέτοιο αυτοκίνητο. Να ρωτάς τους φίλους σου
"Σε τι κατάσταση αεροπλάνου είσαι;"
Πήρε χρόνο, αλλά ο κόσμος κατάλαβε πως η ουσία
του αυτοκινήτου πραγματικά δικαιολογεί την τιμή άνω του ενός εκατομμυρίου.
Είναι εντελώς περιττό,
T. ΚΡΟΥΤΑ BUCATTI
αλλά το αυτοκίνητο μας δεν είναι για απλές μετακινήσεις.
Η ύπαρξή του είναι ο σκοπός του.
Είναι όπως όταν αγοράζεις όμορφα ρούχα. Θέλεις να αποκτήσεις το καλύτερο.
Αυτό που κάνει η Veyron,
είναι ότι δίνει τη δυνατότητα οδήγησης σε κατηγορία ταχύτητας
που δεν υπήρχε στα προηγούμενα supercars.
Δημιούργησε έναν στόχο για τους άλλους κατασκευαστές.
Οι άλλοι παίκτες του χώρου
είναι ευγνώμονες που ανοίξαμε τον δρόμο σε αυτήν την κατηγορία,
την κατηγορία αυτοκινήτων με τιμή άνω του ενός εκατομμυρίου.
Ανοίγει και γι' αυτούς αυτή η αγορά
και η δυνατότητα να κατασκευάσουν υπερ-σπορ αυτοκίνητα.
Τα κεντρικά της Koenigsegg βρίσκονται σε μια παλιά βάση της Σουηδικής Αεροπορίας.
Οι διάδρομοι που κάποτε απογειώνονταν τα μαχητικά
για να περιπολήσουν την Σουηδία
κατασκευασμένα από την Saab βρίσκονται ακόμα απέναντι.
Προσπάθησαν να σταματήσουν τους Γερμανούς από το να πετούν εδώ,
βοηθώντας τα αεροπλάνα των ΗΠΑ και της Αγγλίας.
Λ. ΟΑΣΟΝ ΜΟΥΣΕΙΟ ΑΕΡΟ/ΡΙΑΣ
Η πρώτη μοίρα
πάντα ξεκινούσε νωρίς το πρωί, με την ομίχλη.
Όλοι τους άκουγαν και σταματούσαν. Τους άκουγαν να προσγειώνονται.
Δεν μπορούσαν να τους δουν.
Έλεγαν, "Πρέπει να είναι φαντάσματα".
Κι έτσι, έγινε το σήμα της μοίρας.
Ήρθαν με μεγάλη περηφάνια, μας έδειξαν το σήμα με το φάντασμα
και μας ρώτησαν, "Θα μας κάνετε την τιμή να το βάλετε στα αυτοκίνητά σας;
Είναι κρίμα να χαθεί τώρα που κλείνουμε.
Κάνετε κάτι πολύ διαφορετικό, αλλά παραμένει ακραίο, γρήγορο
είναι σαν μαχητικό αεροσκάφος
Θα χαιρόμασταν, αν το βάζατε στο αυτοκίνητό σας."
Τους είπαμε πως ήταν μεγάλη τιμή να δεχτούμε το σύμβολό τους,
και έκτοτε βάζουμε ένα φάντασμα σε κάθε αυτοκίνητο που φτιάχνουμε.
Όσα κατασκευάζουμε εδώ θα έχουν ένα φάντασμα.
Αν τα φτιάχνουμε αλλού, δεν θα βάζουμε, γιατί δεν θα βρίσκονται σε αυτόν τον χώρο.
Είμαστε στον διάδρομο της Koenigsegg, που έπαιξε μεγάλο ρόλο
στη δημιουργία των αυτοκινήτων μας.
Το εργοστάσιο μας είναι πρώην χώρος συντήρησης μαχητικών τζετ.
Μπορούμε να έρθουμε εδώ οποιαδήποτε μέρα ή ώρα
για να κάνουμε όποια δοκιμή θέλουμε, με ελάχιστη οργάνωση.
Μόλις σκεφτούμε μια τροποποίηση για τη μηχανή, το κιβώτιο,
τα τακάκια φρένων, τους δίσκους φρένων, την αεροδυναμική, οτιδήποτε,
βγαίνουμε και τη δοκιμάζουμε.
Αυτό είναι ασυνήθιστο ακόμα και για μεγάλους κατασκευαστές
κι έχει διαμορφώσει αυτό που κάνουμε.
Είναι ο λόγος που τα αυτοκίνητά μας μπορούν να είναι τόσο ακραία.
Διότι κάνουμε εντατικές δοκιμές ανά πάσα στιγμή.
Ενώ η Koenigsegg δεν έχει ακόμα ολοκληρώσει το πρώτο hypercar One:1
ένας κολοσσός στην αγορά αυτοκινήτων ήδη παράγει το δικό του hypercar.
Η παράδοση της Porsche στα αυτοκίνητα υψηλών επιδόσεων καλύπτει 60 χρόνια.
Αλλά ως πρωτοπόρος σε νέο τομέα,
η Porsche φέρει μεγάλο τεχνολογικό ρίσκο.
Ένα υβριδικό, ηλεκτρικό hypercar.
Σε ένα εργοστάσιο στη Στουτγκάρδη,
η Porsche σχεδιάζει την παραγωγή 918 αυτοκινήτων, με ρυθμό τεσσάρων ανά μέρα.
Στην αγορά των hypercar, τέτοια ποσότητα είναι πρωτοφανής.
Είναι ριψοκίνδυνες αποφάσεις.
Στις μεγάλες εταιρείες αυτοκινήτου
Porsche, McLaren και Ferrari, όλα αλλάζουν.
H Porsche ρισκάρει περισσότερο,
γιατί χρησιμοποιεί πιο πολύπλοκες τεχνολογίες.
Είναι μηχάνημα με πολύπλοκη βαθμονόμηση
από μια μάρκα που απαιτεί
υψηλότερο επίπεδο τελικής επεξεργασίας και ανάπτυξης.
Η Porsche πρέπει να φτάσει όλα τα πρότυπα αντοχής της Boxster.
Υπάρχουν πολλοί πλούσιοι,
αλλά το να πουλήσεις 918 όταν υπάρχουν άλλα δύο
ή τρία hypercar στην αγορά, ταυτόχρονα, είναι ρίσκο.
918 αυτοκίνητα,
τα τριπλάσια από αυτά που θα κατασκευάσει ο κοντινότερος ανταγωνιστής της,
και το καθένα κοστίζει λίγο λιγότερο από ένα εκατομμύριο δολάρια
και πούλησαν μέχρι και το τελευταίο.
PORSCHE 918
ΠΙΣΤΑ FORMULA 1, ΤΕΞΑΣ ΗΠΑ
Εδώ, στην πίστα Formula 1 στο Όστιν
ο οδηγός, Πάτρικ Λονγκ, είναι στο τιμόνι μιας Spyder 918 για πρώτη φορά.
Η ομορφιά αυτής της 918 είναι πως έχεις μεγάλη αεροδυναμική κάθετη δύναμη.
Έτσι, φρενάρει παρόμοια με το αγωνιστικό
και επιτυγχάνεται με λίγη βοήθεια από το ABS και την υβριδική φόρτιση.
Η παραγωγή ηλεκτρισμού βοηθά στην ακινητοποίηση του οχήματος.
Είναι εντυπωσιακή η πυκνότητα συσκευασίας της.
Έχει ίδιο μέγεθος με την Carrera GT.
Έχει τετραδιεύθυνση και μόνιμη τετρακίνηση,
πολύπλοκο υβριδικό σύστημα πολλαπλών επιπέδων και μια τρελή μπαταρία.
Αλλά δεν χωράει ούτε γραμματόσημο κάτω από το κέλυφος
γιατί είναι γεμάτη μέχρι και το τελευταίο χιλιοστό.
Ο άνδρας πίσω από την 918 είναι ο Δρ Φρανκ Γουάλισερ.
Μετέτρεψε την ιδέα της 918 σε αυτοκίνητο παραγωγής σε μόλις 4 χρόνια.
Φρανκ Γουάλισερ, τι καταπληκτικός τύπος.
Πάντα χαμογελαστός
υπό τεράστια πίεση με την 918
Δεν θα χαρεί η Porsche που το λέω,
αλλά δεν την αγαπούσαν μέσα στην εταιρεία.
Δημιούργησε τεράστια διαμάχη. Ήταν ακριβή.
Ήθελαν να τη φτιάξουν; Έπρεπε να είναι υβριδική;
Βρίσκονταν υπο τεράστια πίεση κι ο Φρανκ τα διευθέτησε όλα έξοχα.
Ξεκινήσαμε τον σχεδιασμό τον Οκτώβριο του 2010.
Φ. ΓΟΥΑΛΙΣΕΡ SPYDER 918
Είχαμε περίπου 200 άτομα, συνολικά.
Στην αρχή, σε όλους τους τομείς.
Είχαμε μια ομάδα με κίνητρο και ξεκάθαρο στόχο.
Να φτιάξουμε το καλύτερο σουπερ-σπορ αυτοκίνητο.
Η 918 ίσως και να ήταν, τεχνικά,
το πιο πολύπλοκο αυτοκίνητο που έχει κατασκευαστεί ποτέ.
Για να χωρέσουν όλα σε ένα τόσο όμορφο κέλυφος, αεροδυναμικό,
με χώρο για την ανάρτηση, είναι τρελό.
Αυτό το πράγμα είναι τρελό.
H Porsche πάντα ξεκινάει αγωνιστικά, έτσι;
Ξεκινά με αυτό που λειτουργεί στην πίστα.
Τι μαθαίνουμε στην πίστα που να εφαρμόζεται στα αυτοκίνητα δρόμου,
και τι μαθαίνουμε από τα αυτοκίνητα δρόμου, που να εφαρμόζεται στην πίστα;
Μπορούσαμε να μεταφέρουμε πολλή τεχνολογία στα αυτοκίνητα δρόμου
και σίγουρα από αυτό το αυτοκίνητο σε άλλα αυτοκίνητα δρόμου.
Είναι ενδιαφέρον.
Είναι σημαντικό για μας. Είναι σημαντικό για την Porsche.
Καθώς ανέπτυσσαν αυτά τα υβριδικά πακέτα,
ανακάλυψαν περισσότερες επιδόσεις από αυτά.
Βρήκαν τρόπο να αυξήσουν τη ροπή
έναν νέο τρόπο δημιουργίας αυτοκινήτων επιδόσεων.
Η διαδικασία ανακάλυψης ήταν διαφωτιστική.
Παρατήρησα τον Φρανκ Γουάλσερ της Porsche
να αντιμετωπίζει πολλά θέματα, τα χρόνια που τον συναντούσα
Ξεκίνησε, ρωτώντας, "Τι να κάνω με τον ηλεκτρισμό;"
και πλέον λέει με σιγουριά,
"Το αυτοκίνητο κινείται πιο γρήγορα στην πίστα, επειδή είναι υβριδικό."
Ο ανταγωνισμός είναι πάντα καλός. Βλέπεις τι μπορείς να κάνεις.
Ξέρεις ποιος είναι ο καλύτερος κι είναι αντικειμενικό.
Το αυτοκίνητό μας, με τον σχεδιασμό του,
την κατανάλωση καυσίμου και την καθημερινή χρηστική επίδοση του,
δίνει το καλύτερο πακέτο.
ΓΙΑΣ ΜΑΡΙΝΑ, ΑΜΠΟΥ ΝΤΑΜΠΙ
Η Ρ1 μοιάζει σαν να προσγειώθηκε εδώ από άλλο πλανήτη και το λατρεύω αυτό.
Στεκόμουν πίσω της και έβλεπα πώς έλαμπε το φως.
Είναι εντελώς πορώδης και μικροσκοπική,
κι αυτό είναι τόσο ελκυστικό.
Αν δεις την επίδραση που έχει στους τουρίστες
καθώς βγαίνουν από το ξενοδοχείο, καταλαβαίνεις
πόσο σημαντικά είναι τα αυτοκίνητα στη ζωή μας.
Είναι η απόλυτη έκφραση του αυτοκινήτου. Ακόμα κι αν δεν σε ενδιαφέρουν,
βλέπεις αυτό το σχήμα και σε ελκύει.
Είναι αντικείμενα με μαγνητισμό
που μαζί με τα διαστημικά λεωφορεία και τα πολύ γρήγορα μαχητικά,
είναι η απόλυτη έκφραση των ανθρωπίνων δυνατοτήτων
με τα υλικά που ξεθάψαμε από τη γη.
Προσθέτουμε την ισχύ και τη ροπή του ηλεκτρικού κινητήρα
για επιπλέον απόδοση.
Αλλά η πλήρης μεταμόρφωση έρχεται με τη χρήση υβριδικής ισχύος,
του ηλεκτρικού κινητήρα, για επιπλέον ροπή.
Το πλησιέστερο, είναι αγωνιστικό της Formula 1.
ΓΟΥΟΚΙΝΓΚ, ΗΝΩΜΕΝΟ ΒΑΣΙΛΕΙΟ
ΚΕΝΤΡΟ ΤΕΧΝΟΛΟΓΙΑΣ McLAREN
H McLaren ανέπτυξε την P1 στο κέντρο τεχνολογίας αιχμής της
στη νοτιοανατολική Αγγλία.
Ο παγκοσμίου φήμης αρχιτέκτονας Νόρμαν Φόστερ,
σχεδίασε το MTC, το σπίτι της ομάδας Formula 1 της McLaren.
Λίγα βήματα από τον χώρο σχεδιασμού και κατασκευής των αυτοκινήτων δρόμου της.
Ο διευθυντής, Ρον Ντένις, προσέχει την κάθε λεπτομέρεια.
Τα αυτοκίνητα αντανακλούν τη λογική του χώρου όπου κατασκευάζονται.
Αυτή είναι η γραμμή παραγωγής της P1.
Τώρα φτιάχνουμε τις P1 παραγωγής, 375 αμάξια,
Π. MAKENZI Δ/ΝΤΗΣ
και τις P1 GTR.
Φτιάχνουμε μια παραλλαγή του αυτοκινήτου για πίστα,
για να παίζουν οι πελάτες όσο θέλουν στα σιρκουί.
Έχει να κάνει με την καλύτερη τεχνολογία.
Στόχος μας είναι να φτιάξουμε το καλύτερο αυτοκίνητο οδήγησης
με την καλύτερη τεχνολογία που είχαμε στη διάθεσή μας.
Η McLaren P1 είναι ένα άγριο αυτοκίνητο.
Έχει την πιο γρήγορη απόκριση από τα τρία αυτοκίνητα.
Έχει τον πιο…
Αν και η LaFerran δεν έχει κάθισμα και ουσιαστικά κάθεσαι μέσα στο κέλυφος,
η P1 έχει τον πιο γρήγορο χρόνο αντίδρασης,
αλλά, κυρίως, είναι ελαφριά.
Είναι σαν φύλλο τιτανίου. Είναι καταπληκτικό αμάξι.
Η Ρ1 στοχεύει στην απόλυτη επίδοση,
την απόλυτη δυνατότητα οδήγησης, την απόλυτη ένωση με τον οδηγό της.
Προφανώς, είναι ακριβή.
Αυτό επιτρέπει να δουλέψουμε με την τεχνολογία
και να βάλουμε νέα τεχνολογία σε αυτά τα οχήματα.
Έχουμε δύο λειτουργίες οδήγησης στην P1,
και τη λειτουργία άνετης οδήγησης στον δρόμο.
Με το πάτημα ενός κουμπιού, το όχημα χαμηλώνει 50 χιλιοστά.
Για την αεροδυναμική, το φτερό υψώνεται κατά 300 χιλιοστά,
και έχεις ένα όχημα που εστιάζει στην πίστα.
Είχαμε ξεπουλήσει, πριν καν οι πελάτες την οδηγήσουν.
Ανεξάρτητα, τρεις ΚΑΕ αποφάσισαν πως τα υβριδικά υψηλών επιδόσεων
ήταν η σωστή κίνηση στην κορυφή του τομέα μας αυτήν την περίοδο,
πράγμα απίστευτο.
Νομίζω πως όλα τα αυτοκίνητα βελτιώθηκαν,
γιατί κι άλλοι έκαναν το ίδιο.
Αυτή η παρτίδα απόλυτων αυτοκινήτων ήταν ένα φοβερό σημείο, ιστορικά.
Η ταυτόχρονη παρουσίαση και των τριών κατασκευαστών
αυτών των αυτοκινήτων είναι καταπληκτική.
Πότε, όμως, θα δούμε το επόμενο βήμα;
Μάλλον θα πάρει από οχτώ ως δέκα χρόνια.
Όταν παρουσιαστεί η επόμενη γενιά hypercar.
Με ποια τεχνολογία, όμως;
Τι θα διαχωρίζει εκείνη την γενιά αυτοκινήτων;
Στα hypercar, δεν εστιάζουμε μόνο στα αυτοκίνητα και την τεχνολογία.
Μπορούμε να τα υπεραναλύουμε, αλλά ο κόσμος θέλει να ξέρει τις επιδόσεις.
Ποιο πάει πιο γρήγορα από τα άλλα;
ΠΙΣΤΑ ΝΙΡΜΠΟΥΡΓΚΡΙΝΓΚ
Η πίστα Νίρμπουργκρινγκ είναι όλη η ιστορία του μηχανοκίνητου αθλητισμού
σε έναν δρόμο.
Κατασκευάστηκε την δεκαετία του '20 στα βουνά Άιφελ.
Είναι η πιο απαιτητική πίστα στον κόσμο.
Καλύπτει 22 χιλιόμετρα, έχει 144 στροφές.
Είναι η απόλυτη δοκιμασία αυτοκινήτου, γιατί δοκιμάζει κάθε κομμάτι του.
Η πίστα Νιρμπουργκρίνγκ είναι το μόνο σταθερό πλαίσιο
στη μέτρηση των δυνατοτήτων των οχημάτων στην ιστορία της αυτοκίνησης.
Οι κατασκευαστές πηγαίνουν πάντα εκεί, για να δοκιμάσουν τα οχήματά τους.
Το Νιρμπουργκρίνγκ είναι μια φοβερή πίστα στη Γερμανία.
Φοβερή, διότι είναι μεγάλη, με απίστευτη ιστορία.
Αλλά έχει μετατραπεί σε κάτι άλλο. Είναι η ψυχή των οπαδών της αυτοκίνησης.
Είναι από τις τελευταίες πίστες
που ενώ είναι πραγματικά επικίνδυνη, χρησιμοποιείται συχνά.
Τα κράσπεδα είναι πολύ ψηλά
και πρέπει να ξέρεις ποια μπορείς να πατήσεις.
Αποσυντονίζουν το αυτοκίνητο αμέσως.
Η άσφαλτος είναι πιο ανώμαλη σε κάποια μέρη,
οπότε χρειάζεσαι χαλαρή ανάρτηση για να αντέξει,
αλλά και αρκετά σκληρή, ώστε να σε κρατήσει επίπεδο.
Σε κάποια μέρη της πίστας μπορεί να βρέχει και σε άλλα να έχει λιακάδα και ζέστη.
Όλα αυτά μαζί, κάνουν έναν γύρο στην πίστα του Νιρμπουργκρίνγκ
αγώνα από μόνο του.
Λίγο τα βιντεοπαιχνίδια.
Λίγο η αυτοεκπληρούμενη προφητεία
όπου κάποιοι κατασκευαστές είχαν επιτυχίες εκεί,
περηφανεύονταν και μετά πήγαιναν κι άλλοι. Έτσι, έγινε σημείο αναφοράς.
Λένε, "Δοκιμασμένο στο Νιρμπουργκρίνγκ" και βλέπεις τις δοκιμές,
γιατί έχει κόσμο με κάμερες
που αράζουν στην πίστα τις μέρες που πάνε οι εταιρείες.
Αυτό που συμβαίνει τώρα
είναι πως ο κόσμος θέλει να ξέρει ποιο hypercar είναι το γρηγορότερο.
Τέσσερα αυτοκίνητα ανταγωνίζονται,
η LaFerrari, η P1, η 918 και τώρα το One:1.
Όλοι θέλουν το δικό τους να κάνει τον γρηγορότερο γύρο εκεί.
Μόνο η 918 έχει δημοσιεύσει χρόνο.
Για την ώρα, ξέρουμε πως η Porsche είναι περίπου στα επτά λεπτά.
Αυτόν τον χρόνο πρέπει να ξεπεράσουν.
Κανένας κατασκευαστής δεν θέλει να κάνει πάνω από 7 λεπτά.
Η McLaren είναι εκεί και δεν έχουν δημοσιεύσει χρόνο ακόμα.
Όλος ο κόσμος περιμένει να ακούσει, αν η McLaren νίκησε την Porsche.
Έχει δημιουργήσει σάλο στον κόσμο των αυτοκινήτων.
ΕΝΓΚΕΛΧΟΛΜ. ΣΟΥΗΔΙΑ
Όσο οι λάτρεις και ο τύπος περιμένουν τον χρόνο της McLaren,
ο Κρίστιαν φον Κόενιγκσεγκ στη Σουηδία προσπαθεί να τελειώσει το πρώτο One:1.
Αν και δεν είναι έτοιμο ακόμα,
θέλουν να είναι το γρηγορότερο που κατασκευάστηκε ποτέ.
Άρα πρέπει να κάνει έναν γύρο με επίσημο χρόνο στο Νιρμπουργκρίνγκ.
Το Νιρμπουργκρίνγκ είναι σίγουρα στο πρόγραμμα,
κάποια στιγμή στα μέσα ή στο τέλος του καλοκαιριού,
θα ασχοληθούμε σοβαρά.
Θα αρχίσετε τις δοκιμές εκεί το καλοκαίρι;
Αυτό είναι το σχέδιο, να ξεκινήσουν το καλοκαίρι.
Τέλεια. Θέλεις να πεις κάτι για τους χρόνους;
Όχι.
Δεν έχω ιδέα.
Το Νιρμπουργκρίνγκ είναι ενδιαφέρον για δοκιμή
και δεν βλέπω τον λόγο να μην είμαστε οι γρηγορότεροι.
Θα πρέπει να είμαστε.
-Έτσι λένε οι υπολογισμοί μας. -Τέλεια.
Θα δούμε, λοιπόν.
Όταν ο Κρίστιαν σκέφτηκε την ιδέα, είπαμε, "Εντάξει, πάμε να το κάνουμε"
P. ΣΕΡΓΟΥΑΝΣΚΙ ΟΔΗΓΟΣ
Και τώρα στεκόμαστε εδώ και το αυτοκίνητο είναι
σχεδόν έτοιμο. Θα είναι φοβερό.
Έχουμε πολλές δοκιμές να κάνουμε.
Θα κάνουμε χιλιάδες χιλιόμετρα σε πίστες,
για να βρούμε τις ιδανικές ρυθμίσεις
Δεν θα βρισκόμασταν εδώ αν στοχεύαμε στη δεύτερη θέση.
Θα είχαμε πάει σπίτι πριν χρόνια.
Στόχος μας είναι να είμαστε το γρηγορότερο αυτοκίνητο παραγωγής στο Νιρμπουργκρίνγκ.
Ακόμα κι αν δεν είχαμε πάει με το Agera R,
είμαστε σίγουροι πως κι εκείνο το αυτοκίνητο θα έκανε πολύ καλό χρόνο.
Παρόλο που αυτό εδώ είναι περιορισμένη έκδοση, είναι αυτοκίνητο παραγωγής
και ακόμα γρηγορότερο.
Αυτά τα hypercars είναι φοβερά κατασκευασμένα.
Πρωτοπορούν. Δοκιμάζουν νέα πράγματα.
Είναι πειραματισμός, μηχανολογία, ηλεκτρονική προτυποποίηση.
Όλα αυτά για εκατοστά του δευτερολέπτου από το ρεκόρ του Νιρμπουργκρίνγκ
ή από το 0-100 χλμ/ώρα.
Εδώ και 10 χρόνια, ο Νταν Γκρίνγουολτ έχει ως στόχο
να πάρει τα αυτοκίνητα που ελάχιστοι μπορούν να αγοράσουν
και να τα κάνει προσβάσιμα σε όλους μέσω κονσολών,
όπως το Microsoft Xbox.
Είναι σάρωση με λέιζερ, έχει χιλιάδες σημεία δεδομένων.
Αν και μοιάζει με μοντέλο, είναι σάρωση με λέιζερ.
Είναι ο Διευθυντής Δημιουργικού της Turn 10 Studios,
δημιουργού της Forza Motorsport.
Και στα μικρά τους γραφεία, έξω από το Σιάτλ,
η ομάδα εργάζεται πάνω στην ακριβή αναπαραγωγή και προσομοίωση
των επιδόσεων οδήγησης αυτών των hypercar.
Έχουμε ένα όραμα για την κουλτούρα αυτοκινήτου και παιχνιδιού,
και θέλουμε να πρωτοπορούμε στη σημασία τους στο μέλλον.
Τα νέα μέσα, όπως τα βιντεοπαιχνίδια, τo Facebook, το Twitter, κλπ.
έχουν αλλάξει την κουλτούρα των αυτοκινήτων.
Κάποιοι τη θρηνούν. Τα περιοδικά άρχισαν να εξαφανίζονται
αλλά προέκυψαν καινούρια πράγματα.
Εμφανίζονται πολλά πράγματα που γεμίζουν αυτό το κενό.
Αλλά έχει πραγματικά απήχηση σε μια ομάδα παικτών
ή σε μια ομάδα οπαδών αυτοκινήτων, που τώρα γίνονται λάτρεις.
Τι τους κάνει λάτρεις;
Οι αγώνες; Δύσκολα παρακολουθείς αγώνες ακόμα και στην τηλεόραση, στις ΗΠΑ.
Είναι η ευθύνη των παιχνιδιών, όπως το δικό μας παιχνίδι και franchise,
να δημιουργήσει μια νέα γενιά οπαδών αυτοκινήτων, το νέο αίμα.
Υπάρχει μια στενή σχέση εκεί
και πιστεύω πως τα παιχνίδια παίρνουν τη θέση πολλών περιοδικών.
Τι εξώφυλλο είχε το περιοδικό; Τι εξώφυλλο έχει το παιχνίδι;
Ποιο το κύριο θέμα; Ποιος ο κύριος αγώνας;
Τώρα υπάρχει διάδραση, το ζούμε.
Επιπλέον, η σημερινή γενιά δημιουργεί τα δικά της μέσα.
Εσύ είσαι το περιοδικό σου.
Βάφεις το αυτοκίνητο. Ανεβάζεις βίντεο στο Twitch.
Έχεις συνδρομητές στο κανάλι σου στο YouTube.
Γίνεται ένα οικοσύστημα,
γι' αυτό είμαι αισιόδοξος για το μέλλον της αυτοκίνησης
και την επόμενη γενιά. Κατά συνέπεια:
οι εταιρείες αυτοκινήτων έχουν αλλάξει τη σχέση τους με τα βιντεοπαιχνίδια.
Μας βλέπουν ως βασικό μέσο επικοινωνίας με νεώτερους πελάτες.
Μας έδωσαν τη δύναμη να τροφοδοτήσουμε μια νέα γενιά με πάθος.
ΕΝΓΚΕΛΧΟΛΜ. ΣΟΥΗΔΙΑ
Το Σαλόνι της Γενεύης είναι σε δύο εβδομάδες.
Ο Κρίστιαν κι η ομάδα του θα το ξενυχτήσουν πάλι
για να ετοιμάσουν το εκθεσιακό One:1 για την πρώτη του δημόσια εμφάνιση.
Δεν το έχει δει κανείς, εκτός της ομάδας.
Πρέπει να είναι τέλειο.
Στην υπό-συναρμολόγηση, έχουμε τους προφυλακτήρες.
Υπό-συναρμολόγηση και γυάλισμα.
Η οροφή, επίσης, γυαλίστηκε.
Εκεί έγινε. Ναι, φυσικά.
Και κάποια.. -Το εσωτερικό…
Ναι. Και το εσωτερικό είναι στην υπο-συναρμολόγηση.
Αλλά βγαίνουν κάποια πάνελ τώρα κι αύριο τελειώνουμε τα ηλεκτρικά.
Μετά, μπορούμε να βάλουμε το εσωτερικό.
Έχουμε αργήσει λίγο. Ξεκινήσαμε αργά με αυτό το αυτοκίνητο.
M. ΜΠΕΡΓΚΛΟΥΝΤ ΠΑΡΑΓΩΓΗ
Και πιεστήκαμε πολύ τώρα, στο τέλος, για να το ολοκληρώσουμε.
Αυτό για μένα είναι το πιο δύσκολο.
Έχω δουλέψει πολύ σκληρά σε αυτό το νέο αυτοκίνητο,
Κι αυτό είναι ακόμα πιο δύσκολο
από την πρώτη φορά που εκθέσαμε το Agera.
Με μια βδομάδα προθεσμία για να βγει δουλειά τριών,
πολλοί μένουν και δουλεύουν, κοιμούνται λίγο στο σπίτι,
ή έρχονται και φεύγουν, ή κάνουν 24ωρες βάρδιες.
Είναι πολύ αφοσιωμένοι άνθρωποι
που βάζουν όλη την ενέργεια και την αγάπη τους, για να τα καταφέρουμε.
Η Γενεύη είναι η πιο σημαντική εκδήλωση για μας, κάθε χρόνο.
Είναι η πιο διεθνής, αναγνωρισμένη έκθεση αυτοκινήτου στον κόσμο, για μένα.
Είναι μικρή έκθεση. Παρ' όλα αυτά, όλοι βρίσκονται εκεί, κάπως.
Αν δεν είσαι εκεί δεν είσαι στη βιομηχανία.
Μια-δυο μέρες πριν,
νομίζεις πως δεν θα προλάβεις. αλλά συνηθίσαμε πια.
Γιατί κάθε χρόνο που κάνουμε κάτι για τη Γενεύη, συμβαίνει το ίδιο.
Πάντα όλα συντονίζονται κάπως την τελευταία στιγμή.
Το ίδιο γίνεται και σήμερα και φαίνεται υπέροχο
Όλοι είναι χαρούμενοι. Όλα πάνε καλά.
Πιστεύει πως τίποτα δεν είναι αδύνατον,
κι έτσι δουλεύει.
Δουλεύεις εδώ για τον Κρίστιαν, δεν είναι για όλους.
Πιέζει πολύ, όχι με άσχημο τρόπο,
αλλά έχει υψηλές προσδοκίες από τους συνεργάτες του,
γιατί το προϊόν πρέπει να είναι πολύ υψηλού επιπέδου.
Αυτό το πνεύμα μεταφέρεται σε αυτούς που εργάζονται εδώ και σε μένα,
κι είναι διασκεδαστικό γιατί πάντα σε ενθαρρύνει.
Νομίζω, διαλέξαμε αυτό το σχήμα εδώ,
ακριβώς όπως πρέπει, για να εφαρμόσει τέλεια.
Οι άνθρωποι μπορεί να μη σκέφτονται έτσι.
Δεν αγοράζεις απλώς ένα παιχνίδι ή ένα αντικείμενο.
Είναι μια ιστορία, ένα όνειρο που προσπαθούμε να δημιουργήσουμε.
Είναι τόσο συγκινητικό και το αμάξι φαίνεται τόσο..
Θέλω να το οδηγήσω, τι άλλο να πω;
Σου προκαλεί αυτήν την απίστευτη αντίδραση κι είναι έτοιμο να φύγει.
Ξέρω τι χρειάστηκε για την κατασκευή του. Ξέρω πόσο πραγματικό είναι.
Θα λάμψει. Αυτά έχω να πω
Αν έχεις τη δύναμη να επηρεάσεις τη δουλειά σου,
αυτό δίνει μεγάλο κίνητρο στους ανθρώπους. Αυτό, πιστεύω, συμβαίνει εδώ.
Πρωτοπορούμε και κάνουμε τα αδύνατα δυνατά συνεχώς.
Επειδή πιστεύει πως μπορούν να το κάνουν.
Κι όταν κάποιος πιστεύει σε σένα, μπορείς να το κάνεις.
Οι δρόμοι για το hypercar οδηγούν εδώ,
στο λαμπρό κέντρο του παγκόσμιου πλούτου. στην όχθη της λίμνης Λεμάν,
μια πόλη γαλαζοαίματων, διασήμων και φοβερά πλούσιων ανθρώπων.
Η βιομηχανία αυτοκινήτων κάθε χρόνο Φέρνει ό,τι πιο εξωτικό έχει να δείξει.
Οι ιταλικοί οίκοι επιδεικνύουν την υψηλή αυτοκινητιστική ραπτική τους.
Επιβάλλεται να πας στο Σαλόνι Αυτοκινήτων της Γενεύης.
Είναι μικρό, περιεκτικό κι ό,τι είναι σημαντικό, βρίσκεται εκεί.
Κατασκευαστές καθυστερούν την παρουσίαση αυτοκινήτων,
για να την κάνουν στη Γενεύη.
Στη Γενεύη έρχεσαι, αν θες να βρεις
ό,τι πιο συναρπαστικό, εξωπραγματικό και σπάνιο προσφέρει η βιομηχανία.
-Πώς είσαι; -Καταπληκτικά.
-Χαίρομαι που σε ξαναβλέπω -Ναι.
-Γράφετε; -Ναι.
Είναι πολύ ενδιαφέρον μέρος, διότι
όλοι ρίχνουν λίγο τις άμυνες τους.
Εκθέτουν το προϊόν τους,
αλλά μπορείς να γνωριστείς με ανθρώπους και να μιλήσεις άνετα
και το παιχνίδι είναι πιο δίκαιο.
Είμαστε μια μικροσκοπική σουηδική εταιρεία,
αλλά τα λέμε με τους μεγάλους και τα στελέχη εταιρειών,
και μας φέρονται με σεβασμό, πράγμα πολύ καλό για μας.
Μάλλον πιστεύουν πως είμαστε μια ενδιαφέρουσα νότα σε αυτό το μέρος.
Συμβαίνουν πολλά ενδιαφέροντα πράγματα εδώ, πέρα από τα εκθέματα.
Γνωρίζουμε κόσμο, κάνουμε επαφές.
Συγχαρητήρια για το One:1.
-Υπέροχο αυτοκίνητο. -Ευχαριστώ πολύ.
-Τέλειο. Μπράβο. -Να δούμε.
Ο υπερ-φορτιστής. Ας ρίξουμε μια ματιά.
Μου αρέσει η Tesla. Έχω ένα Model S.
Είναι από τα αγαπημένα μου αυτοκίνητα.
Έκαναν απίστευτη δουλειά με την προώθηση των ηλεκτρικών οχημάτων,
αλλά και την τεχνολογία και το τι αγοράζεις.
Είναι ακριβά, αλλά οπωσδήποτε αξίζουν.
Δεν τους πλησιάζει κανείς σε αυτό που παρέχουν αυτήν την στιγμή.
Ας κάνουμε μια γρήγορη στάση εδώ.
Είναι σαν πόρτα, αλλά δεν είναι. Είναι απλώς ένα πάνελ.
Είναι τρελό. Σαν τρίτροχη Ferrari V8.
Κι οι θέσεις πρόσληψης είναι μπροστά σου.
Φαντάσου τον ήχο.
Είδες αυτό που έχουν στην RUF Porsche, το τσιμεντένιο με τα μοντέλα;
Πρέπει να το τραβήξεις.
Μου τράβηξε την προσοχή. Μου αρέσει πολύ.
Θέλω ένα στο σαλόνι μου. Υπέροχο.
Έβαλαν τα μοντέλα μέσα στο τσιμέντο.
Έχει κάτι. Δεν ξέρω ακριβώς τι.
Η Γενεύη είναι μια στιγμή θριάμβου
για τον Κρίστιαν φον Κόενιγκσεγκ και το One:1.
Κι έχουν κάτι ακόμα να γιορτάσουν.
Έχει πουληθεί όλη η παρτίδα οχημάτων Koenigsegg, χωρίς να τα έχουν δει.
Ο ενθουσιασμός στους αγοραστές hypercar
ενισχύει την αισιοδοξία του για το αυτοκίνητο και την εταιρεία.
Αν τα πάει καλά στο Νιρμπουργκρίνγκ. θα βελτιώσει το προφίλ του One:1 κι άλλο
αλλά λίγο πιο δίπλα στέκει ο αιώνιος αντίπαλός του.
Πολυτελής θάλαμος παρουσίασης προωθεί μια από τις ισχυρότερες μάρκες του κόσμου.
Ένα όνομα τεράστιου βεληνεκούς στον κόσμο των σπορ αυτοκινήτων.
Ferrari
ΜΑΡΑΝΕΛΟ, ΙΤΑΛΙΑ
H LaFerrari είναι ολιστική εμπειρία οδήγησης.
Δεν τη νοιάζει το 0-100, αν και το ξεπερνά, ούτε η τελική των 350 χλμ/ώρα.
Ούτε οι στροφές αν και άνετα παίρνει στροφές 2Gs.
Οι περισσότεροι δρόμοι στο Μαρανέλο δεν ήταν καλοί.
Υπάρχει ένας στο Πόντε Σαμόνε εδώ και χρόνια,
όπου έχω πάρει όλες τις στροφές πλάγια κι έχω σχεδόν τρακάρει σε όλες.
Οδηγήσαμε τη LaFerrari εκεί και μετά από ένα τέταρτο
φάνηκε πως δεν ήταν περιβάλλον για πραγματικές επιδόσεις.
Ήταν υπερβολικό, για να το ευχαριστηθείς.
Έχουμε μια εταιρεία με μεγάλη ιστορία
και 8.000 από τους εξυπνότερους ανθρώπους στην Ιταλία
να δουλεύουν στους χώρους της Ferrari.
Και μόνο οι καλύτεροι είχαν την ευκαιρία να εργαστούν πάνω στη LaFerrari.
Είναι ανάμεικτα τα συναισθήματα. όταν έρχεσαι στο Μαρανέλο
γιατί υπάρχει ασύγκριτη παράδοση.
Είναι η πατρίδα των γρήγορων αυτοκινήτων.
Είναι η πατρίδα των supercar. Η πατρίδα των hypercar.
Είναι η κοιλάδα των supercar. Σε ακτίνα 30 χιλιομέτρων έχουμε την Pagani,
τη Lamborghini, παλιότερα είχαμε την Bugatti
κι άλλες που απέτυχαν να ανταγωνιστούν την κόκκινη
που παραμένει ο βασιλιάς.
Έχουμε την ιστορία και την κληρονομιά αλλά και την προοδευτικότητα
να προσπαθούν να πάρουν αυτό το είδος οδήγησης
που, για πολλούς, πρέπει να αλλάξει
και να φτιάξουν νέες τεχνολογίες, για να το εξελίξουν.
Ό,τι βγάζει η Ferrari είναι τόσο τελειοποιημένο,
τόσο ανεξάρτητο από το κόστος
που όταν τα συνδυάσεις, όπως και κάνουν,
έχεις μια εξαιρετική εμπειρία οδήγησης κι είναι πραγματικά τιμή μου.
Νιώθω σαν κριτικός τέχνης στη Φλωρεντία του 15ου αιώνα
γιατί όλοι είναι καταπληκτικοί.
Όλοι είναι ιδιοφυίες.
Δεν υπάρχουν μαλακίες. Όλα τα αυτοκίνητα είναι υπέροχα.
-Τέλειο. -Τώρα ρώτα με για την Pagani.
Αν έπρεπε να επινοήσεις
έναν δεσποτικό, χαρισματικό δημιουργό
της πιο εντυπωσιακής μάρκας hypercar
που έχει αναδυθεί μόνη της τα τελευταία 30 χρόνια,
πάλι δεν θα φανταζόσουν τον Χοράσιο Παγκάνι. Είναι τέλειος.
Βρίσκω την έμπνευση παντού.
X. ΠΑΓΚΑΝΙ ΙΔΡΥΤΗΣ
Η περιέργεια είναι στη φύση μου. Παρατηρώ τα πράγματα
και εμπνέομαι ακόμα κι από ένα κουμπί.
Η φύση με εμπνέει πολύ.
Καθιερώθηκε στον στρατιωτικό εφοδιασμό και μετά στις μοτοσυκλέτες.
Δεν μελέτησε τόσο πολύ το ανθρακόνημα.
Έκανε μια δεκάμηνη πρακτική πριν χρόνια στη Lamborghini,
αλλά ο τύπος είναι εντελώς αυτοδίδακτος.
Δεν στέλνει μέιλ, δεν σχεδιάζει σε υπολογιστή, δεν μιλάει αγγλικά,
την παγκόσμια γλώσσα της μηχανικής.
Είναι ο Ιταλο-Αργεντινός που λέει πως δε μιλάει αγγλικά,
καταλαβαίνει και μιλάει τέλεια αγγλικά, αλλά επιλέγει να μην το κάνει.
Η ομορφιά και η τεχνική έρευνα.
Στην περίπτωσή μας, στην Pagani,
η αναζήτηση της ομορφιάς ξεπερνά τα όρια,
γιατί πιστεύουμε πως τα αυτοκίνητα μπορούν να είναι έργα τέχνης.
Δεν θέλω να υποτιμήσω τη λέξη "τέχνη",
αλλά πιστεύω πως η δουλειά των σχεδιαστών συνεργατών μου,
των τεχνιτών συνεργατών μου, αυτών που δουλεύουν με τα χέρια τους,
είναι πραγματική καλλιτεχνική έκφραση.
Και πιστεύω πως, με τον τρόπο μας,
προσπαθούμε να ακολουθήσουμε τα βήματα του Λεονάρντο ντα Βιντσι,
δείχνοντας πως τέχνη και επιστήμη μπορούν να συνυπάρξουν.
Η δημιουργική του ενέργεια φαίνεται στα αυτοκίνητα του
ειδικά αν κοιτάξεις το Huayra.
Αν δώσεις 1,5 εκατομμύριο ευρώ για να αγοράσεις μια Pagani,
ή και 3 ή 4 εκατομμύρια για να αγοράσεις μια Pagani
και σε ορισμένα μέρη με υψηλή φορολογία, ακόμα περισσότερα.
Δεν μπορούμε να πούμε πως είναι μια λογική πράξη.
Πιστεύω πως είναι εντελώς παράλογο,
αν το σκεφτείς, θα πεις, "Με τα λεφτά που δίνω για την Huayra.
θα μπορούσα να αγοράσω
30 ή και 40 λογικά αυτοκίνητα".
Ο πελάτης της Pagani δρα καθαρά σε συναισθηματικό επίπεδο.
Πάντα θα είμαστε κατασκευαστές ονείρων,
κατασκευαστές που θέλουμε να ικανοποιήσουμε τον πελάτη
που θέλει ένα κοστούμι κατά παραγγελία.
Είναι μυστήριος! Μία αινιγματική φιγούρα!
Είναι η προσωποποίηση των αυτοκινήτων του.
Είναι απτός και το λατρεύω αυτό.
Είναι ο απόλυτος ιδιοκτήτης επιχείρησης hypercar. Αληθινό αφεντικό!
Πιστεύω πως είναι σημαντικό, οι νέοι
είτε έχουν αυτοκίνητο, είτε όχι
να καταλάβουν πως τα όνειρα και το πάθος,
η ενέργεια που προσφέρουν τα όνειρα και το πάθος,
είναι χρήσιμα σε καθημερινή βάση.
Πρέπει να πιστεύεις στη διαίσθησή σου,
σε αυτό που κάνεις και να το κάνεις με πάθος.
Είναι μια σκέψη ενός συνηθισμένου ανθρώπου
που ξεκίνησε από το τίποτα.
Υπάρχει ένα γιν και γιανγκ,
μια διελκυστίνδα μηχανικής και καλλιτεχνίας.
Όταν κοιτάς την Koenigsegg και την Pagani,
είναι, κατά κάποιον τρόπο, αντίθετα.
H Pagani είναι το απόγειο της καλλιτεχνίας και η Koenigsegg εστιάζει στη μηχανική.
Και βλέπεις τον Κοένγκσεγκ, βλέπεις έναν τύπο με πολύ πάθος
που έφτιαξε ένα πολύ δυνατό και γρήγορο αυτοκίνητο.
Και υπάρχουν πελάτες που λατρεύουν
να έχουν τόσο ισχυρά και καλοφτιαγμένα αυτοκίνητα.
Κάθε αυτοκίνητο έχει τη δική του θέση στην αγορά.
Πίσω στη Σουηδία, τα πράγματα συνεχίζουν κανονικά.
Η ομάδα Koenigsegg δοκιμάζει τα αυτοκίνητα προς παράδοση.
Μετά από δύο χρόνια εξέλιξης,
τo One:1 είναι έτοιμο να κυκλοφορήσει.
Αυτήν την στιγμή, έχουμε πέντε One:1 στον ίδιο χώρο
και θα φύγουν όλα μαζί.
Τα κατασκευάζουμε παράλληλα με το πρόγραμμα δοκιμών
όπου χρησιμοποιούμε το όχημα δοκιμής εδώ κι έναν χρόνο.
Κι είμαστε στα στάδια οριστικοποίησης, έχουμε ήδη παραδώσει ένα
και τα υπόλοιπα είναι έτοιμα να φύγουν.
Συναρπαστικό. Ελπίζω να μην έχουμε πάλι τόσα πολλά
ταυτόχρονα, γιατί επικρατεί συνωστισμός.
Τον Σεπτέμβριο 2014, η Koenigsegg πάει στο Νιρμπουργκρίνγκ
και δοκιμάζει πολλά από τα εξαρτήματα
που μπαίνουν στο One:1, αλλά τα βάζει σε ένα Agera δοκιμής.
Μείναμε εκεί για σχεδόν τρεις εβδομάδες
κάναμε πολλά χιλιόμετρα και πιάσαμε καλές ταχύτητες.
Τα πράγματα μπορούν να πάνε άσχημα.
Με μια λάθος στροφή ξεκινά η τραγωδία,
κι αυτό συνέβη με την Koenigsegg.
Βγήκαμε εκτός πίστας, με σχετικά υψηλή ταχύτητα.
Όλοι ήταν καλά, αν και αναστατωμένοι. Το αμάξι έπαθε λίγες ζημιές.
Αλλά το ελέγξαμε, μετά, τεχνικά και ήταν μια χαρά.
Ο οδηγός μας είπε πως μπορεί να είχαν πέσει λάδια.
Μπορεί να ήταν κάτι άλλο... Όλη η πίστα γλιστρούσε περισσότερο.
Δεν ξέρουμε με σιγουριά τι έγινε ακριβώς,
τι ακριβώς το προκάλεσε,
γιατί υπάρχουν κάποιοι περιορισμοί.
Δεν μπορείς να βιντεοσκοπήσεις όσο θέλεις.
Αλλά υπάρχουν διάφορα που μπορεί να το προκάλεσαν.
Αλλά εστιάζουμε στην πρόκληση.
Θα δούμε.
Πιέζεσαι για να το κάνεις. Πιέζονται πολύ να κάνουν καλό χρόνο.
Όχι μόνο για να δοκιμάσουν το αυτοκίνητο και τα εξαρτήματα του,
αλλά και για έναν καλό γύρο, να κάνουν μια καλή εμφάνιση.
Ανυπομονούμε να ξαναβγούμε στην πίστα με το One:1,
όταν φτιάξει ο καιρός, θα ξαναβγούμε
για να δούμε τι μπορεί να κάνει επίσημα.
Όμως, μια νέα τραγωδία θα τον κάνει να ξανασκεφτεί τη φιλοδοξία
για ρεκόρ στο Νιρμπουργκρίνγκ.
Συχνά νιώθω πως ο ίδιος ο κίνδυνος της οδήγησης ορίζει πολλά πράγματα.
Ένα στοιχείο του Νιρμπουργκρίνγκ είναι πως είναι πραγματικά επικίνδυνο.
Δεν είναι όπως οι άλλες πίστες. Έχουμε ακόμα το Λε Μαν.
Έχουμε ακόμα θανάτους εκεί και σε άλλες πίστες της FIA.
Το Νιρμπουργκρίνγκ είναι επικίνδυνο, με λιγότερη δημοτικότητα ή δημοσιότητα.
ΘΕΑΤΗΣ ΝΕΚΡΟΣ ΣΤΟ ΝΙΡΜΠΟΥΡΓΚΡΙΝΓΚ
Μάρτιος του 2015
Δυστύχημα σε αγώνα στο Νιρμπουργκρίνγκ.
Το ποτήρι ξεχείλισε για τους υπεύθυνους με τον θάνατο αυτό
και ξεκίνησε μια σειρά περιορισμών στην πίστα.
Αρχίσαμε να παίρνουμε πληροφορίες χτες ή προχτές.
ΣΤΗ ΓΡΑΜΜΗ: ΚΡΙΣΤΙΑΝ ΦΟΝ ΚΟΕΝΙΓΚΣΕΓΚ
Υπάρχουν περιορισμοί ταχύτητας στην περιοχή Φλούγκπλατς
εκεί όπου, δεν ξέρω αν είδατε, ένα GT-R
έπεσε πάνω στον κόσμο σε έναν αγώνα GT.
Η ταχύτητα εκεί περιορίζεται στα 250 χλμ/ώρα.
Το ξέραμε καιρό, αλλά δεν είναι μεγάλο θέμα. Δεν μας ενοχλεί.
Υπάρχει και περιορισμός στην περιοχή Σουιντενκρόιζ, στα 200 με 215 χλμ/ώρα.
Κι αυτό δεν μας ενοχλεί.
Αλλά ακούσαμε πως η μεγάλη ευθεία περιορίζεται στα 250 χλμ/ώρα
κι εκεί, εμείς μπορούμε να πάμε με 400 χλμ/ώρα.
Είναι μεγάλος περιορισμός για μας,
αλλά ίσως το διαχειριστούμε ή θα δούμε πόσο γρήγορα μπορούμε να πάμε.
Μετά, μας είπαν
πως κανείς δεν επιτρέπεται να πάει για ρεκόρ φέτος.
Όλα αυτά μαζί κλείνουν το ζήτημα για την ώρα.
Τρέχαμε να προλάβουμε, να ετοιμαστούμε και είπαμε, "Κάτσε, τι κάνουμε;
Αν δεν επιτρέπεται να πάμε Τότε τι κάνουμε;"
Και ξαφνικά, βρισκόμαστε εδώ.
Για το One:1, η απαγόρευση γρήγορων γύρων στο Νιρμπουργκρίνγκ
καθιστά αδύνατη την απόπειρα να σημειώσει ρεκόρ γύρου.
Κάναμε ήδη ένα ρεκόρ στη Σουζούκα
και πρέπει να συνεχίσουμε να σημειώνουμε χρόνους σε όποιες πίστες επιτρέπεται.
Απογοητευμένος, αλλά αισιόδοξος ο Κοένιγκσεγκ στρέφει το βλέμμα αλλού.
Θα δοκιμάσουμε να ξαναπάμε στο Σπα. Δεν δοκιμάσαμε καν για χρόνο εκεί.
Ίσως πάμε 4" ή 5" γρηγορότερα από ό,τι έχουμε κάνει ήδη.
ΣΠΑ, ΒΕΛΓΙΟ
ΟΧΗΜΑ ΑΝΑΠΤΥΞΗΣ
ΠΙΣΤΑ ΣΠΑ, ΦΡΑΝΚΟΣΑΜΠ
Έχω στενή σχέση με τον Κρίστιαν
και ξέρει πως εγώ αποφασίζω τι είναι ασφαλές και τι όχι.
Θα μου πει, "Κάνε ό,τι νιώθεις καλύτερο
Όσο πιο γρήγορα μπορείς. Φυσικά." Ξέρει πως μπορώ να ελέγξω
μέχρι που να συνεχίσω, για να μην κινδυνεύσει το αυτοκίνητο.
Όλοι μπορούν να πάνε πολύ γρήγορα, αλλά με τι ρίσκο;
Πάρε τον παγκόσμιο πρωταθλητή
και πες του να προσπαθήσει για ρεκόρ γύρου.
Ίσως τα καταφέρει και να είναι πιο γρήγορος από μένα,
ή μπορεί και να μην τα καταφέρει καθόλου.
Το ερώτημα είναι "Αξίζει, αν τα καταφέρεις;" Ναι.
"Αξίζει, αν δεν τα καταφέρεις;" Όχι.
Σπα, Φρανκοσάμπ Μία ώρα δυτικά του Νιρμπουργκρίνγκ.
Μια πίστα κατασκευασμένη την ίδια εποχή.
Η Σπα είναι μικρότερη, αλλά είναι πρόκληση για υψηλές ταχύτητες και τύφλες στροφές.
Ήταν μεγάλη διαδικασία. Δεν τελειώνει, γιατί, όπως λέει ο Κρίστιαν,
η τελειότητα είναι κινούμενος στόχος.
Πάντα θα ανακαλύπτουμε κάτι καινούριο. Στις αναρτήσεις, στην αεροδυναμική, κάπου.
Δεν υπάρχει συγκεκριμένος στόχος.
Θέλουμε να κάνουμε ό,τι καλύτερο στο συγκεκριμένο πλαίσιο χρόνου.
Av τo Koenigsegg One:1 σημειώσει ρεκόρ γύρου στο Σπα,
θα είναι σε δική του κατηγορία.
Το Σπα έχει δικούς της κινδύνους και κανόνες.
ΧΡΟΝΟΣ ΓΥΡΟΥ
ΠΕΡΙΟΧΗ 1, 0:37:51
ΠΕΡΙΟΧΗ 1, -0.89"
ΠΕΡΙΟΧΗ 2
ΚΟΚΚΙΝΗ ΣΗΜΑΙΑ
Παντού κόκκινο.
Γαμώτο.
Κόκκινες σημαίες σε κάθε στροφή.
Οι υπεύθυνοι είχαν βγει στην πίστα με κίτρινες και κόκκινες σημαίες.
Θα ελέγξουμε ποιο ήταν το πρόβλημα.
-Τι συνέβη στο τέλος; -Βγήκαν στη μέση της πίστας.
Είχε κόκκινες σημαίες παντού.
Σε κάθε κολόνα είχε κόκκινη σημαία και κόκκινα φώτα.
Μέχρι να φτάσω στο τέλος της πρώτης ευθείας, όλη η πίστα ήταν κόκκινη.
Και βγήκαν οι ίδιοι στην πίστα για να μη συνεχίσω
ΤΗΝ ΗΜΕΡΑ ΑΠΟΠΕΙΡΑΣ ΡΕΚΟΡ ΣΤΟ ΣΠΑ, ΑΝΑΚΟΙΝΩΘΗΚΑΝ ΝΕΟΙ ΠΕΡΙΟΡΙΣΜΟΙ
TO ONE:1 ΞΕΠΕΡΑΣΕ ΤΟ ΟΡΙΟ ΚΑΤΑ 2 DB ΚΑΙ ΑΠΟΚΛΕΙΣΤΗΚΕ ΑΠΟ ΠΕΡΑΙΤΕΡΩ ΑΠΟΠΕΙΡΕΣ.
ΕΣΠΑΣΕ ΤΟ ΡΕΚΟΡ ΓΥΡΟΥ ΑΥΤΟΚΙΝΗΤΟΥ ΠΑΡΑΓΩΓΗΣ
ΑΛΛΑ ΟΧΙ ΣΤΟΝ ΧΡΟΝΟ ΠΟΥ ΗΘΕΛΕ Η ΟΜΑΔΑ.
Αυτό που κάνουμε με τα hypercar ή τα megacar,
πείτε τα όπως θέλετε,
με κάνει να αναρωτιέμαι τι κάνω για την ανθρωπότητα;
Πώς αυτά τα "πολυτελή" αθλητικά είδη ή ό,τι είναι τέλος πάντων,
επηρεάζουν την καθημερινή ζωή
της ανθρωπότητας, γενικότερα; Νομίζω πως την επηρεάζουν.
Πρώτον, φυσικά, όλοι πιστεύουν πως ζω το όνειρό μου και συμφωνώ,
είναι σημαντικό να δείξεις πως είναι δυνατόν.
Πως είναι σημαντικό να ονειρεύεσαι ότι μπορείς να κατακτήσεις το όνειρό σου.
Αυτό είναι πολύ σημαντικό. Επίσης, η τεχνολογία που αναπτύσσουμε.
Την είδαμε να φτάνει και σε πιο φυσιολογικά αυτοκίνητα.
Οι φιλοσοφίες μηχανών εσωτερικής καύσης
πως διαδρούν με τη μετάδοση κίνησης και τον συμπλέκτη
και όλα όσα βρίσκονται στην αιχμή της βιομηχανίας μας,
φτάνουν στα πιο φυσιολογικά αυτοκίνητα. Είναι όπως
η Bugatti Veyron που είχε τον πρώτο διπλό συμπλέκτη.
Τώρα, το βλέπεις σχεδόν σε όλα τα Volkswagen του κόσμου,
συμβαίνει και είναι μία από τις ελάχιστες βιομηχανίες που περνάει γρήγορα
από τα υψηλού κόστους στα χαμηλού κόστους προϊόντα.
Ο Κρίστιαν είναι εφευρέτης. Αυτό είναι το πάθος του.
Ζει και αναπνέει για να εφευρίσκει νέα πράγματα.
Τώρα, εστιάζει στα αγωνιστικά αυτοκίνητα.
Αλλά θα μπορούσε να κάνει τα πάντα.
Τα hypercar τα κατασκευάζουν αυτοί
που υπάρχει λατρεία γύρω από το όνομα τους.
Είτε είναι ο Ένζο Φεράρι που κατασκεύασε τις Ferrari,
είτε ο Φερούτσιο Λαμποργκίνι που ήθελε να ξεπεράσει τον Φεράρι.
Είχαν μια αντιπαλότητα.
Έρχονται τύποι, όπως ο Οράσιο Παγκάνι και ο Κρίστιαν φον Κόενιγκσεγκ
και βάζουν το όνομά τους στα αυτοκίνητα, γιατί είναι προσωπικά.
Εδώ παίζει ρόλο κι ο εγωισμός.
Θέλουν να προσαρμόσουν τον κόσμο στη θέλησή τους,
έτσι ώστε να δημιουργήσουν κάτι που θα είναι
η ύστατη έκφραση της δημιουργικότητάς τους,
αλλά και το πιο φανταστικό τους όνειρο.
Το γεγονός ότι καταφέρνουν να το κατασκευάσουν
είναι απίστευτο για κάποιον που του αρέσουν τα αυτοκίνητα
ή για ένα παιδί που μεγάλωσε με αυτό το όνειρο.
Νομίζω πως ο Κρίστιαν είναι αυτός ο τύπος. Ξέρει τι θέλει.
Θέλει να πειραματιστεί, να επιδείξει το αποτέλεσμα.
να το πουλήσει και να πιάσει μεγάλες ταχύτητες.
Στην τελική, η μεγάλη ταχύτητα
είναι βασική προϋπόθεση για μια εταιρεία hypercar.
Τελικά τι είναι hypercar;
Αυτοί που τα κατασκευάζουν, τα αγοράζουν και τα λατρεύουν,
λένε πως το hypercar είναι ένα όραμα του μέλλοντος, στο παρόν.
Ποιο είναι το μέλλον των hypercar;
Ο Κοένιγκσεγκ, όπως πολλοί άλλοι, ποντάρουν στην ηλεκτροκίνηση.
Το επόμενο του hypercar θα λέγεται Regera,
θα εξελίξει την τεχνολογία και την ιπποδύναμη
με τη χρήση μηχανής εσωτερικής καύσης και του ηλεκτρικού κινητήρα.
Πού θα πάει;
Δεν θα χρησιμοποιούμε ορυκτά καύσιμα.
Η ΒΡ υπολογίζει πως έχουμε πετρέλαιο για άλλα 58 χρόνια.
Δεν πιστεύω στην κορύφωση της παραγωγής πετρελαίου,
αλλά, η εξόρυξη έχει αρχίσει να είναι υπερβολικά ακριβή.
Πρέπει να αλλάξουμε. Τα ανθρώπινα όντα πάντα ανταποκρίνονται
στις εποχές των μεγάλων αλλαγών.
Τότε αποδίδουμε.
Αν μας πουν να κάνουμε κάτι, για να αποφύγουμε μελλοντικούς κινδύνους,
βαριόμαστε και δεν το κάνουμε.
Αλλά αν πρέπει να αλλάξουμε, τότε αλλάζουμε.
Γι' αυτό σε εποχές παγκοσμίων πολέμων και συγκρούσεων,
τείνουμε να εφευρίσκουμε και να χτίζουμε πολύ πιο γρήγορα
γιατί πρέπει να γίνει κάτι. Πρέπει να ανταποκριθούμε.
Καλή η σταδιακή διαδικασία, αλλά μάλλον θα πάρουμε μπρος σύντομα.
Όταν η εξόρυξη πετρελαίου γίνει τόσο ακριβή,
τότε το αυτοκίνητο θα κινηθεί ηλεκτρικά.
Οι μηχανικοί είναι έξυπνοι, θα βρούμε τρόπο να φτιάξουμε γρηγορότερα αμάξια.
Το σώμα μου δεν αντέχει, πλέον, αυτά που κάνουν τα αυτοκίνητα.
Και κάποια στιγμή, ούτε ο Λούις Χάμιλτον θα αντέχει.
Προς τα εκεί οδεύουμε κι αυτή η σκέψη, που μας έρχεται στον νου,
είναι αυτό που κάνει τόσο συναρπαστικά τα hypercar.
Δεν μπορεί να το κάνει αυτό ένα αυτοκίνητο. Και το κάνει
To hypercar είναι η πιο σπουδαία ενσάρκωση
αυτής της δύναμης εκδημοκρατισμού.
Η απόλυτη ενσάρκωση ελευθερίας, τεχνολογίας και τέχνης.
Η κορυφή όλων αυτών των ιδεών σε μια δήλωση
του τι είναι δυνατόν. Όσο άσχετο κι αν είναι το παραγόμενο αντικείμενο.
Η σημασία του υπερβαίνει την έλλειψη σχετικότητας.
Μεταμορφώνεσαι σε κάτι άλλο κι αυτό το άλλο
είναι ένα τέρας που κινείται με 400 χλμ/ώρα
που περνάει σαν αστραπή και κάνει υπεράνθρωπα πράγματα.
Έτσι, μένει μόνο μια ερώτηση:
Θα αντέξει η ανάγκη της ανθρωπότητας για ταχύτητα;
Είναι μια ανωμαλία της ανθρώπινης εξέλιξης, κάτι προσωρινό, μία τάση;
Ή είναι η επιθυμία μας για την ταχύτητα που μας κάνει ανθρώπους;
Αν με ρωτήσει κάποιος, μη ειδικός, τι σημασία έχουν τα hypercar,
η μόνη απάντηση είναι όπως με την τζαζ, αν πρέπει να ρωτήσεις...